Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 207

1. ábra: A DNS-adatcsere topológiája A Felek telephelyein hatályos nemzeti jogi korlátozások figyelembe vételével minden Fél maga döntheti el, hogy milyen hardvert és szoftvert használ a szerződés előírásainak teljesítése érdekében. 3. Biztonsági szabályok és adatvédelem A Szerződés szerinti DNS-adatcsere végrehajtása érdekében három biztonsági szintben egyeztek meg, és ezek alkalmazandóak. 3.1 Adatszint A Felek által átadott DNS-profiladatot közös adatvédelmi szabályoknak megfelelően kell összeállítani, úgy, hogy a kérelmező Fél által megkapott válasz főként azt jelölje, hogy van-e találat vagy nincs; találat esetén egy olyan azonosító számmal, amely semmilyen személyes információt nem tartalmaz. A találatról szóló értesítést követően a további nyomozás bilaterális módon történik, az érintett Felek meglévő nemzeti jogi szabályozása és szervezeti sajátosságai szerint. 3.2 Kommunikációs szint A (keresett és megválaszolt) DNS-profilinformációt tartalmazó üzeneteket egy, a nyílt szabványoknak megfelelő speciális mechanizmussal rejtjelezik mielőtt egy másik Fél részére elküldenék. Indexed DNA DB Indexed DNA DB Indexed DNA DB Indexed DNA DB Indexed DNA DB Indexed DNA DB Indexed DNA DB Closed Network (VPN upon Open Standards) 2007/147/II. szám 3.3 Átadási szint Minden, DNS-profilinformációt tartalmazó rejtjelezett üzenet egy megbízott internet-szolgáltató által nemzetközi szinten adminisztrált virtuális privát csatornán és az ehhez a csatornához vezető, nemzeti felelősségi körbe tartozó, biztonságos kapcsolaton keresztül továbbítandó más Fél számára. Ennek a virtuális privát csatornának nincs kapcsolódási pontja a nyilvános internettel. Ennek a három biztonsági szintnek a kihasználásával a Szerződés keretei közti DNS-adatcsere magas biztonsági követelményeknek tesz eleget. A háromszintű biztonsági architektúra használatával nagyban csökken annak veszélye, hogy az egész rendszer károsodjon ártó szándékú támadások következményeként. 4. A rejtjelezési mechanizmushoz használandó protokollok és standardok: sMIME és kapcsolódó csomagok A műszaki követelmények és a rendelkezésre álló technológiák figyelembe vételével az SMTP de facto e-mail-standard kiegészítéseként alkalmazott nyílt sMIME standard alkalmazandó a DNSprofilinformációt tartalmazó üzenetek rejtjelezésére. Az IETF s/MIME Munkacsoportja készíti jelenleg az s/MIME (V3)-at. Az s/MIME (V3) protokoll lehetőséget ad az aláírt bizonylatokra, biztonsági címkékre és biztonságos levelezési listákra, és a Cryptographic Message Syntax (CMS) – egy, rejtjelekkel védett IETF-specifikáció – alapján rétegezett. Használható digitális adatok bármilyen formájának digitális aláírására, feldolgozására, engedélyezésére vagy rejtjelezésére. Az sMIME mechanizmus által használt tanúsítvány meg kell, hogy feleljen az X.509 szabványnak. Az s/MIME funkció a modern levelezőszoftver-csomagok túlnyomó többségébe – köztük az Outlook-ba, a Mozilla Mail-be és a Netscape Communicator 4.x–be – be van építve, és minden jelentősebb levelezőszoftver-csomag között működik. Azért esett az sMIMe-ra a választás, mert könnyen integrálható minden Fél nemzeti informatikai infrastruktúrájába és járható útja a kommunikáció biztonsági szintje megteremtésének. A DNSadatcsere prototipizálására azonban a „Proof of Concept” cél hatékonyabb elérése és a költségek csökkentése érdekében a JavaMail API-t választották ki. A JavaMail API az s/MIME és/vagy az OpenPGP alkalmazásával rejtjelezi és fejti meg az e-maileket. A szándék az, hogy egyetlen, könnyen használható API-t biztosítsunk a levelezőknek, akik rejtjelezett e-maileket kívánnak küldeni vagy fogadni a két legnépszerűbb e-mail-rejtjelezési formátum egyikének alkalmazásával. Ezért a szerződés által előírt követelmények teljesítéséhez elegendő lesz a JavaMail API bármely egyedi alkalmazása. Az összes Fél közti DNS-adatcsere prototipizálására például a „Bouncy Castle JCE” (Java Cryptographic Extension) nevű terméket fogják használni. 2007/147/II. szám 5. Alkalmazási architektúra A közös ICD alapján minden Fél standardizált DNS-profilkészletet ad át a többi Félnek. Két módja van a Szerződésnek megfelelő DNS-adat más Felek számára történő hozzáférhetővé tételének: logikai betekintés biztosítása az egyedi nemzeti adatbázisba, vagy egy fizikailag exportált adatbázis létrehozása. Ennek négy fő összetevője – e-mailszerver/sMIME; alkalmazásszerver; az adatok le- és feltöltésére, továbbá az érkező és elküldött üzenetek nyilvántartására szolgáló adatstruktúra-terület; valamint az egyezési program – termékfüggetlen módon hajtja végre a teljes alkalmazási logikát. Azért, hogy minden Fél könnyen integrálhassa az összetevőket saját nemzeti rendszerébe, ugyanazokat a funkciókat opcionális nyílt szabványok és protokollok alapján lehet végrehajtani, amelyeket minden Fél saját nemzeti informatikai politikájának és szabályozásának függvényében választhat meg. A Szerződésnek megfelelő DNS-profilokat tartalmazó indexált adatbázisokhoz való hozzáférés megszerzéséhez szükséges semleges elvek miatt minden Fél szabadon dönthet a hardver- és szoftverplatformról, beleértve az adatbázist és az operációs rendszereket. Az önként jelentkező Felek szakértőiből álló csapat dolgozza ki a prototípust, azzal a céllal, hogy bebizonyítsák, a koncepció működik. A többi, nem prototipizáló Fél opcionálisan elfogadhatja ezt a prototípust, esetleg bizonyos mértékű testreszabással, de nem köteles ezt megtenni. A nem prototipizáló Felek saját terméket is kidolgozhatnak a Szerződés kommunikációs környezetéhez való csatlakozásra a jelen Végrehajtási megállapodás által előírt specifikációkkal összhangban.

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes